“Мы выйшлі за межы тэмы атамнай энергетыкі, — паведаміла кіраўнік піяр-аддзела сеткі інфармацыйных цэнтраў па атамнай энергіі Наталля Губарава, — паколькі інфармацыйны цэнтр займаецца не толькі атамнай энергетыкай, але і папулярызацыяй навукі ў цэлым”. Так, лекцыю па фізіцы “Гравітацыйныя хвалі” правёў Міхаіл Пятроў, навуковы журналіст, аспірант фізічнага факультэта МДУ імя М.В.Ламаносава. Разам з малекулярным генетыкам магістрам біялагічных навук Ганнай Казловай удзельнікі форуму знайшлі для сябе адказ на актуальнае пытанне “ГМА: есці ці не есці?”. Пісьменнікі-фантасты лаўрэаты шматлікіх літаратурных прэмій Андрэй Жвалеўскі і Яўгенія Пастэрнак дапамаглі разабрацца, навошта лірычным асобам фізіка і матэматыка, як сюжэты мастацкіх твораў звязаны з фрактальнай структурай, а таксама паказалі, як ствараецца кніга, прыдумаўшы цэлую гісторыю з дапамогай залы.